Siqni adası

Siqni adası () — Cənubi Orkney adaları qrupuna daxil olan, Koroneyşen adasından 1,6 km cənubda yerləşən elə də böyük olmayan ada. Adanın uzunluğu 6,5 km, eni isə 5 km təşkil edir. Ən hündür nöqtəsi Makleod buzlağında səthə çıxan Tyoqa-Hill dağıdır (290 m.).

 Tarixi 
Ada ilk dəfə 1823 ildə balina ovunu həyata keçirən Beaufoy gəmisinin kapitanı Mettyu Brisben yərəfindən Koroneyşen adasının cənubunu xəritəyə salarkən kəşf edilmişdir. Adanın növbəti araşdırılma işləri noveç balina ovunu həyata keçirən Stryomness staniyası tərəfindən həyata keçirilmişdir. Piter Syorli adaya yan almaq üçün əlverişli yer və Byorqe-Bey körfəzində şirimsu mənbəyini aşkarlamışdır. Elə məhz o adanı öz həyat yoldaşı Siqni Syorlinin () şərəfinə adlandırmışdır.1920—1921 illərdə norveçə məxsus olan  Tønsbergs Hvalfangeri şirkəti adada bslina ovunu həyata keçirən stansiya inşa edir. 1925—1926 illərdə bu stansiya fəaliyyətini göstərmişdir. Adanın özü isə 1930-cu ilə qədər ziyarət edilmişdirWilliam James Mills. Exploring polar frontiers : a historical encyclopedia. — ABC-CLIO, Inc, 2003. — P. 607. — 844 p. — ISBN 1-57607-422-6..

1947-ci ilin martında adada Siqni stansiyası fəaliyyətgöstərir. 1998-ci ildən isə stansiya yalnız yayda fəaliyyətini davam etdirir.

 Lanşaft 
Demək olar ki, adanın yarısı buzla örtülüdür. Ən iri buzlaq Makleod adanın cənubunda yerləşir. İkinci buzlaq isə Oruelldir. Sahə baxımdan kiçikdir. Adanın şərqində yerləşir. Yayda şərq və qərbdə sahilləri buzdan tam azad olur. Hər il buzlağın sahəsi geydikcə azalır.

Qışda buzdan azad olan bölgələrdə göllər və qaşlıqlar yerləşir.

 İqlimi 
Siqni adasının temperaturu Ueddell dənizində olan buzlaqlarla əlaqədardır. Belə ki, buzlar qışda şimala hərəkət efərək adanı dövrüyəyə alır. Yayda isə əks hadisə baş verir. Adada ən minimal temperatur −39.3 °C, qışda orta temperatur −2 °C ; −17 °C, yayda isə bir qayda olaraq müsbət olur. Maksimal temperatur isə 19,8 °C olmuşdur. Buna baxmayaraq yayda ən soyuq temperatur -7 °C olaraq qeydə alınmışdır.

Ada Cənub Qütb dairəsi daxilində yerləşir. Yayda hava buludlu olmağı ilə seçilir. Burada əsən küləyin güçü 25 km/s təşkil edir. İl ərzində 60 gün güclü küləklər meşahidə edilir. Ən güçlü küləyin sürəti 212 km/s olur.

 Flora və fauna 
Adanın əsas bitkiləri Cryptogamaedir. Çiçəkli bitkilərdən yalnız Deschampsia antarctica və Colobanthus quitensisdir. Dominantlıq edən bitkilər mamırlar (50 növ), Marchantiophyta (12 növ) və şibyələrdir (120 növ).

Sahil sularında Yanüzənlər, Aktinilər, Asisidlər, Çiyinayaqlılar, dəniz ulduzları, Süngərlər, dəniz xiyarları rast gəlinir.

Pərayaqlılar dəstəsinə daxil olan Ueddell suitisi, Cənub dəniz fili, Dəniz bəbiri, nadir hallarda isə Yengəcyeyən müşahidə edilir. Qulaqlı suitilərin nümayəndələrinin sayı 20000 keçir. 
Adada Papua pinqvini, Adeli pinqvini və Antarktika pinqvinini müşahidə etmək olar. Nadir hallarda İmperator və Kral pinqvinlərini müşahidə etmək olur. Ada ərazisində Nəhəng cənub fırtınaquşu, Kap fırtınaquşu, Qar fırtınaquşu, Pachyptila desolata, Vilson kaçurkası, Chionis alba, Antarktik sahilqağayısı, Cənub qütb sahilqağayısı,  Dominikan qağayısı, Antarktik susüpürəni və digərləri yuva qurur.

 Əhali 
Adada daimi yaşayan əhali yoxdur.

 İstinadlar 


Kateqoriya:Cənubi Orkney adaları